חטיבת המבצעים

חטיבת המבצעים היא חטיבת הליבה של אגף המבצעים בצבא הגנה לישראל.

החטיבה אמונה על תיאום ועריכה של תוכניות מבצעיות למלחמה, למצבי חירום ולביטחון שוטף. כמו כן אמונה החטיבה על תיאום עבודת המטה בתחום הפעלת הכוח עם זרועות הביטחון האחרות, וגיבוש המלצות צה"ל לאישור הדרג המדיני. בנוסף מנחה החטיבה את מפקדות הפיקודים המרחביים, מפקדת זרוע האוויר, מפקדת זרוע הים, מפקדת זרוע היבשה, אגף המודיעין, אגף האסטרטגיה ומעג"ש, אגף הטכנולוגיה והלוגיסטיקה ואגף כוח אדם, בנוגע להפעלת הכוח ותיאומה.

משכנה של החטיבה הוא בבור בקריה.

בראש החטיבה עומד ממאי 2024 תת-אלוף ישראל שומר.

מבנה החטיבה
החטיבה כוללת ארבע מחלקות, אשר בראש כל אחת מהן עומד קצין בדרגת אל"ם.
 מחלקת מבצעים
שמה של החטיבה עד לאחר מלחמת יום הכיפורים.

במהלך השנים עמדו בראשה בין היתר: גבי עמיר (1976–1977), מנחם עינן (1978–1980), עמוס ירון (1980–1981), מתי הררי, אלי יפה (1995–1997), יאיר גולן (1998–2000), יעקב אייש (2002–2004), יעקב ברק, מוטי ברוך (2004–2006), יצחק תורג'מן, אמיר אבולעפיה (2008–2010), יעקב בנג'ו (2011–2013), עודד בסיוק (2013–2015), אבירם סלע (2015–2017), ערן אוליאל (2017–2019), מורן עומר (2019–2021), ישראל שומר (2021–2023), נמרוד ציבולסקי (2023–2025), איוב כיוף (מ-2025).
 מחלקת תכנון מבצעי
עמדו בראשה בין היתר: יואב גולן, אפרים לאור (1989–1991), דורון מיינרט, אלי אלפסי, רועי ריפטין (2008–2010), שרון סספורטס (2012–2014), עופר לוי (2014–2016), גיא לוי (2016–2019), ערן קריסי (2019–2020), אהוד ביבי (2020–2022), איתמר לסרי (2022–2024), איתי מטק (מ־2024).
 מחלקת שליטה - עומדת בראשה הדר שליו.
עמדו בראשה בעבר: אלעד ביתן (2023–).

כמו כן כפופה לחטיבה היחידה המטכ"לית לאבטחת בכירים, עליה מפקד קצין בדרגת סא"ל.

היסטוריה
ב־16 בנובמבר 1947 הוטל על יגאל ידין להקים במטכ"ל אגף מבצעים, בו הוקמה אג"ם/1 היא מחלקת מבצעים, בראשות משה (מונדק) בר־תקווה (פסטרנק). ב־11 במאי 1948, לקראת פלישתם של צבאות ערב ולנוכח הקמה צפויה של אגף תכנון, שונה מבנה אגף המבצעים, וראשי מחלקות התכנון והמבצעים מונו לראשי מחלקות מצבים זירתיות – בר־תקווה לדרום וישראל בר לצפון ולמרכז.

ב־1 בפברואר אורגן מחדש אגף מבצעים כאגף מטה כללי, בו נכללה מחלקת מבצעים אחת. בראש המחלקה הועמד סא"ל שמעון אבידן. באוגוסט 1949 פרש אבידן מצה"ל, ומחלקת מבצעים אוחדה עם מחלקת תכנון למחלקת תכנון ומבצעים בפיקוד ישראל בר. המחלקה המשולבת כללה את לשכות תכנון ציוד וחימוש, חקרי מטה, הגנה מרחבית ומיפוי צבאי. המחלקה כללה קציני קישור לחילות המתואמים על ידי אג"ם – חיל מדע, חיל הנדסה וחיל מודיעין. בסוף נובמבר 1949 פרש ישראל בר מצה"ל, ומחלקת תכנון ומבצעים פוצלה לשני מחלקות.

במסגרת ארגון מחדש של המחלקה לתפקידי מטה והפיכתה להמחלקה לתכנון וארגון באוקטובר 1966 עבר ענף תכנון מלחמה ממחלקת תכנון לאגף מבצעים.
ממוזער|מוצב הפיקוד העליון המכונה גם "הבור", משכנה של חטיבת המבצעים
הבור נחפר מתחת למחנה מטכ"ל באמצע שנות ה-50 ועבר שדרוג אחרי מלחמת ששת הימים. העברתן לקריה של מפקדות חיל האוויר (בסוף שנות ה-50) וחיל הים (בתחילת שנות ה-70) שיפרה את שליטת המטכ"ל בזרועות ובפיקודים, והבור נהפך למקום שאליו מגיעים ראשי ממשלה ושרי ביטחון בעת משבר ביטחוני.

ב־2009 הוקמה החטיבה מחלקת ההגנה והעורף. המחלקה נסגרה ב־2016.

עם פריצת מלחמת חרבות ברזל הוסב ענף שליטה למחלקת שליטה.

 ראשי חטיבת המבצעים 
250px|ממוזער|טקס מינוי יניב עשור (מימין) למפקד החטיבה. ניצן אלון משמאל ואיציק תורג'מן קודמו בתפקיד במרכז, אפריל 2018
250px|ממוזער|טקס מינוי ירון פינקלמן (משמאל) למפקד החטיבה, אוקטובר 2020 (בעת התפרצות נגיף הקורונה בישראל). המפקד היוצא יניב עשור מימין ומפקד אגף מבצעים אהרון חליוה במרכז.

+שםתקופת כהונההערותמשה בר-תקווהנובמבר 1947–?שימש כראש אג"מ/1 (מחלקת מבצעים) מנובמבר 1947 עד מאי 1948, ולאחר מכן כראש מחלקת מבצעים לזירת הדרוםסא"ל שמעון אבידן1 בפברואר – אוגוסט 1949מפקד חטיבת גבעתי במלחמת העצמאותסא"ל ישראל בראוגוסט – 27 בנובמבר 1949ממאי 1948 עד פברואר 1949 ראש מחלקת מבצעים לצפון ומרכז; רמ"ח תכנון ומבצעיםיצחק רבין 1951–1952לימים הרמטכ"ל ה-7 וראש ממשלת ישראל ה-5מאיר עמיתלימים ראש אמ"ן וראש המוסדיוסף איתןיולי 1954–?ישעיהו גביש1955שירת כרמ"ח מבצעים במלחמת סיניעוזי נרקיסיולי 1955–1956אברהם טמירמרדכי גוראלעד פלדאלי זעירא 1962–1963יצחק חופי 1965–1968עמנואל שקד1971 - 1972לימים קצין חי"ר וצנחנים ראשייעקב שטרן1972–1974ראש החטיבה בתקופת מלחמת יום הכיפוריםאמיר דרורי1977–1978לימים אלוף פיקוד הצפון וסגן הרמטכ"לעמוס ירון1980–1981לימים ראש אכ"א, נספח צה"ל בארצות הברית ומנכ"ל משרד הביטחוןאורי שגיאראש החטיבה בזמן מלחמת לבנון הראשונה, לימים מפקד פד"םעמרם מצנעלימים מפקד פיקוד המרכז וראש האופוזיציהיהודה בר1985–1987אילן בירןלימים מפקד פיקוד המרכזשמואל ארד1991–1992לימים מפקד פיקוד העורףמאיר דגן1992–1993לימים ראש המוסדגבי אשכנזי1994–1996לימים הרמטכ"ל ה-19גיורא איילנד1996–1999לימים ראש אגף המבצעיםאלי אמיתי1999–2001אלי יפהאוקטובר 2001–2004גדי שמני2004–2005לימים מפקד פיקוד המרכזסמי תורג'מן2005–2007לימים מפקד פיקוד הדרום וזרוע היבשהאביב כוכבי2007–ינואר 2010ראש החטיבה במבצע עופרת יצוקה, לימים הרמטכ"ל ה-22יעקב ברקינואר 2010–דצמבר 2011לימים מפקד זרוע היבשהיואל סטריקדצמבר 2011–2014ראש החטיבה במבצע עמוד ענן, לימים מפקד פצ"ן וזרוע היבשהאהרון חליוה2014–2016ראש החטיבה במבצע צוק איתן, לימים ראש אמ"ץ ואמ"ןיצחק תורג'מןיוני 2016–אפריל 2018לימים ראש אגף הטכנולוגיה והלוגיסטיקהיניב עשוראפריל 2018–אוקטובר 2020לימים אלוף פיקוד דרוםירון פינקלמןאוקטובר 2020–אוקטובר 2022ראש החטיבה במבצע שומר החומות ובמבצע עלות השחר, לימים מפקד פיקוד הדרוםשלומי בינדראוקטובר 2022–מאי 2024ראש החטיבה במבצע מגן וחץ, במבצע בית וגן ובמלחמת חרבות ברזל, לימים ראש אמ"ןישראל שומרמאי 2024–מכהןראש החטיבה במלחמת חרבות ברזל

קישורים חיצוניים


 הערות שוליים 

*
קטגוריה:אגף המבצעים